dogon
Store norske leksikon,Historie,Verdens historie og samtidshistorie,Afrika,Folkegrupper i Afrika
Dogon er et jordbruksfolk i Bandiagara-fjellene i Mali. De teller omtrent 1,5 millioner mennesker (2018). En del dogon er muslimer eller kristne, men de fleste følger den tradisjonelle religionen.
Dogon er kjent for sin treskjærerkunst, som omfatter anefigurer, dyreskulpturer som skal beskytte avlingene, og opptil flere meter høye masker som inngår i ulike ritualer. Den særpregede kulturen har gjort Dogonlandsbyene til ettertraktede turistmål i Mali.Dogon levde lenge relativt isolert fra islamsk og europeisk innflytelse. Deres kultur, og deres ytterst komplekse mytologi og astronomi har vært gjenstand for stor interesse fra antropologer. Blant disse er Marcel Griaule. Han utførte feltarbeid hos Dogon på 1930–1950-tallet, mens Mali var en fransk koloni. Les mer i Store norske leksikon Malis befolkning Mali Malis historie treskurd kolonialisme